**Қазақстан Республикасы Әділет министрлігінің мемлекеттік қызметтер көрсету мәселелері жөніндегі қызметі туралы 2018 жылғы есебі**

Қазақстан Республикасы Үкіметінің 2013 жылғы 18 қыркүйектегі № 983 қаулысымен бекітілген Мемлекеттік көрсетілетін қызметтер тізілімне сәйкес *(бұдан әрі – Тізілім)*, Қазақстан Республикасының Әділет министрлігі *(бұдан әрі – Министрлік)*  55мемлекеттік қызмет түріне стандарттарды әзірлейді.

Олардың ішінде барлық мемлекеттік қызметтер санынан әділет органдарымен 33 мемлекеттік қызмет түрі көрсетіледі, 12 мемлекеттік қызмет түрі «Азаматтарға арналған үкімет» Мемлекеттік корпорациясы ҰАҚ *(бұдан әрі – Мемкорпорация),* 10 мемлекеттік қызмет түрі жергілікті атқарушы органдарымен көрсетіледі.

Министрлікке артылған 55 мемлекеттік қызметтерінің 26 түрі электрондық түрде, 19 түрі электрондық және қағаз түрінде, 10 қағаз түрінде көрсетіледі.

Мемлекеттік қызметтердің 45 түрі немесе 81 % «электрондық үкімет» веб-порталы арқылы көрсетіледі.

***Көрсетілген мемлекеттік қызметтердің саны, барлығы:***

2018 жылы әділет органдарымен барлығы **14 380 578 мемлекеттік қызмет көрсетілді** *(электрондық түрде – 13 478 111, қағаз түрінде – 902 467).*

***Мемлекеттік қызмет көрсету саласы бойынша бұзушылықтарға жол бермеу бойынша атқарылған жұмысқа қатысты:***

Министрліктің Жауапты хатшысының 2017 жылғы 20 желтоқсандағы № 1595 бұйрығымен бекітілген Қазақстан Республикасының мемлекеттік қызмет көрсету саласындағы заңнамасын сақтау нысанына бақылау шараларын өткізу бойынша 2018 жылға арналған жұмыс жоспары толығымен орындалды.

Сонымен қатар, «Нұр Отан» партиясы жанындағы сыбайлас жемқорлыққа қарсы іс-қимыл бойынша Республикалық қоғамдық кеңестің ұсынымдары негізінде, мемлекеттік қызмет көрсету бойынша заңнаманың сақталу нысанына жоспардан тыс тексерістер жүргізілді.

Министрліктің 2018 жылға арналған операциялық жоспарының 59-тармағын орындау мақсатында, құрылымдық бөлімшелермен және ведомстволық бағынысты ұйымдасрмен нормативтік құқықтық актілермен көзделмеген негіздер бойынша бас тартуларды анықтау нысанына мониторинг жүргізілді.

Осылайша, өткізілген барлық бақылау шараларының саны 29 құрады және олардың нәтижелері бойынша құрылымдық бөлімшелер, ведомстволық бағынысты ұйымдар және аумақтық әділет органдары үшін анықталған бұзушылықтарды алдағы уақытта қайталамау бойынша 184 ұсыным әзірленді.

Бақылау іс-шараларының нәтижелері бойынша әділет органдарының 55 қызметкері тәртіптік жауапкершілікке тартылды.

Министрліктің Жауапты хатшысының 2018 жылғы 19 желтоқсандағы № 1598 бұйрығымен Қазақстан Республикасының мемлекеттік қызмет көрсету саласындағы заңнамасын сақтау нысанына бақылау шараларын өткізу бойынша 2019 жылға арналған жұмыс жоспары бекітілді.

Министрліктің мемлекеттік қызмет көрсету бойынша 2017 жылғы қызмет тиімділігін бағалау нәтижесінде берілген ұсынымдар мен тапсырмаларды орындау бойынша Қазақстан Республикасы Әділет министрімен 2018 жылғы 7 шілдеде бекітілген Іс-шаралар жоспары орындалып, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл Агенттігіне *(бұдан әрі – Агенттік)* орындалуы бойыншатиісті ақпарат жолданды.

Агенттікпен жүргізілген іріктеп тексерісі нәтижесінде анықталған бұзушылықтарды, оларға ықпал ететін себептері мен орын алу жағдайларын жою бойынша ұсынымдарды орындауға бағытталған Агенттіктің төрағасымен келісілген және Қазақстан Республикасы Әділет министрімен бекітілген 2018 – 2019 жылдарға арналған Іс-шаралар жоспары орындалуда және ол туралы Агенттік хабарланып тұрады.

Мемлекеттік қызметті көрсету сапасына ішкі мемлекеттік бақылау шараларын жүргізу аясында мемлекеттік қызметті көрсету мерзімдеріне күнделікті тұрғыда «Мониторинг картасы» арқылы мониторинг жүргізіледі.

2018 жыл аралығында мемлекеттік қызмет көрсету саласы бойынша әділет органдарының 63 қызметкері біліктілікті арттыру курстарынан өтті.

Мемлекеттік қызмет көрсету тәртібін тұрғындардың назарына жеткізу үшін 2018 жылы 204 145 адам санын қамтитын 13 819 түсіндіру жұмыстары өткізілді**.**

Көрсетілетін мемлекеттік қызмет сапасын қоғамдық мониторингтеу нәтижесі бойынша берілген ұсынымдарды орындау мақсатында Мемкорпорация қызметкерлері және азаматтар үшін барлығы 2 434 түсіндіру шаралары өткізілді.

***Мемлекеттік қызмет көрсету үрдістерін жетілдіру бойынша атқарылған жұмысқа қатысты:***

*Мемлекеттік қызметтерді оңтайландыру:*

Қазақстан Республикасының «Қазақстан Республикасының кейбір заңнамалық актілеріне кәсіпкерлік қызметті реттеуді жетілдіру мәселелері бойынша өзгерістер мен толықтырулар енгізу туралы» 2018 жылғы 24 мамырдағы Заңы негізінде, Мемкорпорацияға әділет органдарынан жылжымайтын мүлікке құқықтарды тіркеу саласы бойынша 8 мемлекеттік қызмет түрі берілді *(«Жылжымайтын мүлiкке құқықтарды (ауыртпалықтарды) мемлекеттiк тiркеу»; «Жылжымайтын мүлікке құқық белгілейтін құжаттың телнұсқасын беру»; «Жылжымайтын мүлiк объектiлерi жоспарын (схемасын) қоса алғанда, тiркеу органы куәландырған тiркеу iсi құжаттарының көшiрмелерiн беру; «Жылжымайтын мүлікке тіркелген құқықтар (ауыртпалықтар) және оның техникалық сипаттамалары туралы анықтама беру»; «Жылжымайтын мүлiктiң болмауы (болуы) туралы анықтама беру»; «Жылжымайтын мүлiкке тiркелген құқықтар және тоқтатылған құқықтар туралы анықтамалар беру»; «Жылжымайтын мүлік иесі (құқық иеленушісі) туралы мәліметті қамтитын техникалық паспортқа қосымшаны беру»; «Кондоминиум объектiсiн мемлекеттік тiркеу»).*

Мемкорпорацияға жылжымайтын мүлікті тіркеу функцияларын беру шаралары біреуге біріктіру арқылы рәсімдер санының азаюына әкелді *(өтінішті қабылдау, қолтаңбаның түпнұсқасын анықтау, мемлекеттік бажды төлеу және тікелей тіркеудің өзі).*

Қазақстан Республикасының «Қазақстан Республикасының кейбір заңнамалық актілеріне зияткерлік меншік cаласындағы заңнаманы жетілдіру мәселелері бойынша өзгерістер мен толықтырулар енгізу туралы» 2018 жылғы 20 маусымдағы Заңы негізінде Министрліктің зияткерлік меншік объектілерін тіркеу бойынша функцияларын сараптама ұйымы Ұлттық зияткерлік меншік институтына 9 мемлекеттік түрін табыстау арқылы зияткерлік меншік объектілерін бір деңгейде тіркеу жүйесі құрылды *(«Авторлық құқықпен қорғалатын объектілерге құқықтардың мемлекеттік тізіліміне мәліметтерді және олардың өзгерістерін енгізу»; «Тауар таңбасын, селекциялық жетiстiктердi және өнеркәсiптiк меншiк объектiсiн пайдалану құқығын беруді тіркеу»; «Тауар таңбасына, селекциялық жетістікке және өнеркәсіптік меншік объектісіне айрықша құқықты беруді тіркеу»; «Тауар таңбасын тіркеу»; «Тауар шығарылған жердiң атауын пайдалану құқығын тіркеу»; «Өнеркәсіптік меншік саласындағы қорғау құжаттарын беру»; «Селекциялық жетістікке қорғау құжатын беру»; «Интегралдық микросхемалар топологияларын тіркеу»; «Тауар белгілері, тауар шығарылған жерлердің атаулары мемлекеттік тізілімдерінен үзінді көшірмесін ұсыну»).*

«Жарияланбаған туындылардың қолжазбаларын сақтау, қолжазбаларды сақтауға тапсыру туралы анықтамалар беру» мемлекеттік қызмет түрі мемлекеттік органдармен көрсетілуге жатпайтындығына орай, Тізілімнен алынды *(Қазақстан Республикасы Үкіметінің 2018 жылғы 3 қыркүйектегі № 548 қаулысы).*

Оңтайландырудан басқа, бұл шаралар мемлекеттік қызмет көрсету мерзімдерін қысқартуға мүмкіншілік берді.

«АХАТ» ақпараттық жүйесіндегі азаматтық хал актілерін тіркеудегі қайталама куәліктер мен анықтамаларды беру және өтініштердің акт жазбасының сақталу жеріндегі тіркеуші органға жолданылуы бойынша функционал жасалып бітті.

2017 жылғы 12 желтоқсанда Қазақстан Республикасы Премьер-Министрінің орынбасары А.К. Жұмағалиевпен бекітілген «Анықтамаларсыз қызметтер» жобасын іске асыру бойынша іс-шаралар жоспарын орындау аясында жылжымайтын мүлiктiң болмауы (болуы) және жылжымайтын мүлікке тіркелген құқықтар (ауыртпалықтар) туралы анықтамалар үшінші тұлғамен алынуы бойынша механизмі іске асырылды.

Аталған үрдіс мүлік иесінің үшінші тұлғаға жылжымайтын мүлік бойынша ақпаратты mGov.kz. қосымшасы арқылы алуға электрондық түрде келісімін беруін көздейді.

Заңды тұлғаларды тіркеуге, филиалдар мен өкілдіктерді есептік тіркеуге Мемкорпорацияға эксаумақтылық принципі арқылы, яғни заңды тұлғаның орналасқан жеріне байланылмай құжаттарды тапсыру мүмкіншілігі көзделді.

*Мемлекеттік қызмет көрсету мерзімдерін қысқарту:*

2018 жылдың басынан 12 мемлекеттік қызметтердің көрсету мерзімдері қысқартылды *(«Авторлық құқықпен қорғалатын объектілерге құқықтардың мемлекеттік тізіліміне мәліметтерді және олардың өзгерістерін енгізу» (көрсету мерзімі 20 жұмыс күнінен 1 жұмыс күніне дейін қысқартылды); «Мүліктік құқықтарды ұжымдық негізде басқаратын ұйымдарды аккредиттеу» (көрсету мерзімі 30 жұмыс күнінен 15 жұмыс күніне дейін қысқартылды); «Тауар таңбасын, селекциялық жетiстiктердi және өнеркәсiптiк меншiк объектiсiн пайдалану құқығын беруді тіркеу» (көрсету мерзімі 40 жұмыс күнінен 10 жұмыс күніне дейін қысқартылды); «Тауар таңбасына, селекциялық жетістікке және өнеркәсіптік меншік объектісіне айрықша құқықты беруді тіркеу» (қызмет көрсету мерзімі 40 жұмыс күнінен 10 жұмыс күніне дейін қысқартылды); «Тауар таңбасын тіркеу» (мемлекеттік қызмет көрсету мерзімінен сараптама жүргізу мерзімі алынып тасталды, мемлекеттік қызмет көрсетуге куәлікті беру 10 жұмыс күніне қысқартылды); «Тауар шығарылған жердiң атауын пайдалану құқығын тіркеу» (мемлекеттік қызмет көрсету мерзімінен сараптама жүргізу мерзімі алынып тасталды, мемлекеттік қызмет көрсетуге куәлікті беру 10 жұмыс күніне қысқартылды); «Өнеркәсіптік меншік саласындағы қорғау құжаттарын беру» (мемлекеттік қызмет көрсету мерзімінен сараптама жүргізу мерзімі алынып тасталды, мемлекеттік қызмет көрсетуге куәлікті беру 10 жұмыс күніне қысқартылды); «Селекциялық жетістікке қорғау құжатын беру» (мемлекеттік қызмет көрсету мерзімінен сараптама жүргізу мерзімі алынып тасталды, мемлекеттік қызмет көрсетуге куәлікті беру 10 жұмыс күніне қысқартылды); «Интегралдық микросхемалар топологияларын тіркеу» (мерзімі 2 айдан 15 жұмыс күніне дейін қысқартылды); «Тауар белгілері, тауар шығарылған жерлердің атаулары мемлекеттік тізілімдерінен үзінді көшірмесін ұсыну» (мерзімі 15 жұмыс күнінен 5 жұмыс күніне дейін қысқартылды); «Патенттік сенім білдірілген өкілдерді аттестаттау» (мерзімі 15 жұмыс күнінен 7 жұмыс күніне дейін қысқартылды); «Нотариустардың өтініштерін қабылдау, мөрлерін тіркеу және беру» (мерзімі 15 күнтізбелік күннен 5 жұмыс күніне дейін қысқартылды).*

«Заңды тұлғаларды мемлекеттік тіркеу, филиалдар мен өкілдіктерді есептік тіркеу» мемлекеттік қызметі бойынша тіркеу есебіне тұру 5 күннен 1 жұмыс күніне дейін қысқартылды.

Жылжымайтын мүлікке құқықтарды тіркеу саласы бойынша нотариустарсыз шарттардың мерзімі 1 жұмыс күніне дейін қысқартылды.

*Мемлекеттік қызмет көрсету үшін құжаттардың тізімін қысқарту:*

Қазақстан Республикасының Doing Business Бүкіләлемдік банкінде «Кәсіпорын ашу» индикаторы бойынша дәрежесін көтеру мақсатында, Қазақстан Республикасының «Қазақстан Республикасының кейбір заңнамалық актілеріне кәсіпкерлік қызметті реттеуді жетілдіру мәселелері бойынша өзгерістер мен толықтырулар енгізу туралы» 2018 жылғы 24 мамырдағы Заңымен Кәсіпкерлік Кодекстің 10 бабына мемлекеттік органдар мен қаржы ұйымдарына жеке кәсіпкерлікке жататын заңды тұлғалардын құжаттарында мөрлердің қойылуын талап етуге тыйым салу бойынша тузетулер енгізілді.

*(Бұған дейін 2015 жылдың 1 қаңтарынан бастап Қазақстан Республикасының Азаматтық Кодексінің 33, 167, 799 бабтарына және басқа да заңнамалық актілерге жеке кәсіпкерлікке жататын заңды тұлғалардың құжаттарында мөрлердің қойылуын талап етуге тыйым салу бойынша түзетулер енгізілген болатын).*

*Мемлекеттік қызметтерді автоматтандыру:*

2018 жылы электрондық нысанға 2 мемлекеттік қызмет түрі ауыстырылды *(Қазақстан Республикасы Үкіметінің 2018 жылғы 3 қыркүйектегі № 548 қаулысы).*

Бұған дейін қағаз түрінде көрсетілген «Авторлық құқықпен қорғалатын туындыларға құқықтарды мемлекеттік тіркеу» мемлекеттік қызмет «Авторлық құқықпен қорғалатын объектілерге құқықтардың мемлекеттік тізіліміне мәліметтерді және олардың өзгерістерін енгізу» деп аталуы өзгертіліп, электрондық нысанға ауыстырылды.

Сонымен қатар электрондық-қағаз түрден баламасыз электрондық түрге «Патенттік сенім білдірілген өкіл куәлігін беру» мемлекеттік қызмет түрі ауыстырылды.

«Өндіріп алушының өтініші бойынша атқарушылық құжаттың негізінде атқарушылық іс жүргізуді қозғау» мемлекеттік қызмет түрін Жоғарғы соттың «Төрелік» ақпараттық жүйесінің, «электрондық үкімет» порталының және Министрліктің атқару өндірісі органдарының автоматтандырылған ақпараттық жүйесін ақпараттық байланыстыру арқылы автоматтандыруды және проактивті түрде көрсетілуін көздейтін оңтайландыру мен автоматтандыру бойынша Жол картасы іске асырылды. Қазіргі кезде Тізілімге өзгертулер енгізу бойынша қаулының жобасы Үкіметте қаралуда.

*Композиттік және проактивтік түрге ауысуы:*

2018 жылдың қаңтарынан бастап «электрондық үкімет» порталында заңды тұлғаларды тіркеу бойынша жаңа композиттік қызмет жұмысын бастады және ол банк шотының ашылуын, сақтандыру келісімін жасауды және салық органдарына бармай қосымша құн салығына есепке тұрып бизнес ашуды көздейді.

Сонымен қатар, 2018 жылдың басынан бала туу туралы куәлікті беру, мектепке дейінгі мекемеге есепке тұру, сондай-ақ туу бойынша жәрдемақы есептеуді көздейтін бала туу бойынша қызмет проактивті түрде смс-хабарлама арқылы көрсетіледі.

*Бәсекелестік ортаға берілуі:*

Қазақстан Республикасының «Қазақстан Республикасындағы бағалау қызметі туралы» 2018 жылғы 10 қаңтардағы Заңымен, Қазақстан Республикасы Премьер-Министрінің Қазақстан Республикасының 2018 жылғы 10 қаңтардағы «Қазақстан Республикасындағы бағалау қызметі туралы» және «Қазақстан Республикасының кейбір заңнамалық актілеріне бағалау қызметі мәселелері бойынша өзгерістер мен толықтырулар енгізу туралы» Заңдарын іске асыру бойынша шаралар туралы 2018 жылғы 23 ақпандағы 22-ө өкімінің 2-тармағымен бағалау қызметі бойынша 2 мемлекеттік қызмет түрі 2018 жылдың шілдесінен бастап лицензия күшінің жойылуына және өзін-өзі реттеуге берілуіне байланысты Тізілімнен алынып тасталынды *(«Мүлiктi (зияткерлiк меншiк объектiлерiн, материалдық емес активтердің құнын қоспағанда) бағалау жөнiндегi қызметтi жүзеге асыруға лицензия беру және бiлiктiлiк емтиханын өткiзу; «Зияткерлiк меншiк объектілерін, материалдық емес активтердiң құнын бағалау жөнiндегi қызметтi жүзеге асыруға лицензия беру және бiлiктiлiк емтиханын өткiзу»).*

*Ұқсас қызметтердің біріктірілуі:*

Қорғау құжаттарын беру рәсімдерінің ұқсас болуына байланысты«Өнертабысқа патент беру», «Пайдалы модельге патент беру», «Өнеркәсіптік үлгіге патент беру» деген үш қызмет түрі Тізілімнен алынып, «Өнеркәсіптік меншік саласындағы қорғау құжаттарын беру» мемлекеттік қызмет түрі болып біріктірілді *(Қазақстан Республикасы Үкіметінің 2018 жылғы 3 қыркүйектегі № 548 қаулысы).*

Осы бағыттағы жұмыс жалғастырылуда.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_